Cuneiform Tablet Kt 90/k 225 (TPAK 1 58)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-ku-bi₄-im qí-bi₄-ma um-ma e-lá-lí ú a-šur-ta-ak-lá-ak-ma i-na 93 {TÚG}ku-ta-nu 18 {TÚG}ku-ta-nu ša a-ma-kam-ma lá-bi₄-ru-ni ú sá-sá-am ša-áp-ku-ma bu-lá-tí-šu-nu ṣú-ḫa-ri nu-lá-bi₄-iš ší-tí ṣú-ba-tí-kà 75 TÚG.ḪI.A i za-al-pá i-ba-ší-ú ŠÀ.BA 3 ku-ta-nu ša uš-ta-lá ú-ša-ri-ḫu 12 TÚG.ḪI.A lu 10-ra-tum lu ni-is-ḫa-tum nu-ṣa-ḫe-er-ma 60 ku-ta-nu i za-al-pá iz-ku-nim me-eḫ-ra-sú-šu KÙ.KI e-lá-lí i ra-mì-ni a-ṣé-er ší-im AN.NA i-dí-ma 2.33333 ma-na KÙ.KI iz-ku-ma ku-nu-ki-ni a-šur-ta-ak-lá-ku na-áš-a-ku-um ANŠE.ḪI.A ša šé-ep a-šur-ta-ak-lá-ku lá li-bi₄ DINGIR-ma qá-dí-ma ša šé-ep e-lá-lí me-tù lu-qú-ut-kà ša šé-ep a-šur-ta-ak-lá-ku gám-ra-ku-um a-bi₄ a-ta be-li a-ta ù a-na-ku lu ṣú-ba-tí-a ša za-al-pá lu URUDU ma-sí-am ba-áb-tám e-zi-ib ú a-ta-ma a-ta-be-a-ma a-ta-lá-kam 2 GÍN KÙ.KI SIG₅ ni-is-ḫa-sú wa-ta-ar ku-nu-ki-a a-šur-ta-ak-lá-ku na-áš-a-ku-um IGI a-šur ú {d}MAR.TU ku-ru-ub e-né-kà lá-mu-ur-ma